ตลาดหุ้นสหรัฐฯปิดบวก
ตลาดหุ้นสหรัฐฯ ปิดในแดนบวกดาวโจนส์ เพิ่มขึ้น 69.78 จุด ขณะที่ราคาน้ำมันโลกขยับขึ้นหลังยูโรแข็งค่าในความหวังกรีซบรรลุข้อตกลงสวอปหนี้
9 มี.ค. 2555

ตลาดหุ้นสหรัฐฯ ปิดในแดนบวกดาวโจนส์ เพิ่มขึ้น 69.78 จุด ขณะที่ราคาน้ำมันโลกขยับขึ้นหลังยูโรแข็งค่าในความหวังกรีซบรรลุข้อตกลงสวอปหนี้ ความหวังว่ากรีซจะบรรลุข้อตกลงสวอปหนี้กับเจ้าหนี้เอกชนส่งผลให้ตลาดหุ้นสหรัฐฯวานนี้(8มี.ค.) ปิดในแดนบวกเช่นกัน โดยเฉพาะแนสแดค ที่เพิ่มขึ้นถึงร้อยละ 1.2       ดัชนีหุ้นดาวโจนส์ เพิ่มขึ้น 69.78 จุด (0.54 เปอร์เซ็นต์) ปิดที่ 12,907.11 จุด แนสแดค เพิ่มขึ้น 34.73 จุด (1.18 เปอร์เซ็นต์) ปิดที่ 2,970.42 จุด เอสแอนด์พี เพิ่มขึ้น 13.27 จุด (0.98 เปอร์เซ็นต์) ปิดที่ 1,365.90  ขณะที่ราคาน้ำมันโลกขยับขึ้นหลังยูโรแข็งค่าในความหวังกรีซบรรลุข้อตกลงสวอปหนี้  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 42 เซนต์ ปิดที่ 106.58 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.32 ดอลลาร์ ปิดที่ 125.44 ดอลลาร์ต่อบาร์เรล